OpenLLM-France/wikimedia huggingface dataset:
# Edward Szymkowiak

Edward Szymkowiak (Szopienice-Burowiec, 13 de febrer de 1932 - Bytom, 28 de gener de 1990) és un exfutbolista polonès de la dècada de 1950.
Fou 53 cops internacional amb la selecció polonesa amb la qual participà en els Jocs Olímpics d'Estiu de 1952 i als Jocs Olímpics d'Estiu de 1960. Pel que fa a clubs, defensà els colors de Ruch Chorzów, Legia Varsòvia i Polonia Bytom.

## Palmarès
### Ruch Chorzów

* Copa polonesa de futbol: 1951
* Lliga polonesa de futbol: 1952

### Legia Varsòvia

* Lliga polonesa de futbol: 1955, 1956
* Copa polonesa de futbol: 1955, 1956

### Polonia Bytom

* Lliga polonesa de futbol: 1962
* Copa Intertoto de la UEFA: 1965
* International Soccer League: 1965

## Referències

* ↑ Profile on bramkarze (polonès)
* ↑ Profile on legia.net (polonès)
* ↑ Profile on poloniabytom.com.pl Arxivat 2009-04-07 a Wayback Machine. (polonès)
# La Gravada

La Gravada, o Punta de Polilles és un cap de la costa de la Marenda del terme comunal de Portvendres, a la comarca del Rosselló (Catalunya del Nord).
Està situat a la zona oriental del terme de Portvendres, al bell mig de l'Ansa de Polilles. És al nord-oest de la Platja del Forat.

## Referències

* ↑ La Gravada, o Punta de Polilles, en els ortofotomapes de l'IGN
# Grepiac

Grepiac (francès Grépiac) és un municipi francès del department de l'Alta Garona, a la regió Occitània.

## Referències

* ↑ Toponímia occitana
# Els Clots (la Coma i la Pedra)

* Aquest article tracta sobre un indret del municipi de la Coma i la Pedra. Vegeu-ne altres significats a «Els Clots».
Els Clots és un indret ocupat per unes estretes feixes superposades del poble de La Coma, al municipi de la Coma i la Pedra (Vall de Lord - Solsonès) situat sota la masia de Cal Bonic.

## Referències

* ↑ Aquest topònim figura al «Nomenclàtor oficial de toponímia de Catalunya». www.gencat.cat. Departament de Territori i Sostenibilitat, Generalitat de Catalunya, 01-01-2015.
# Vaudricourt

«Vaudricourt» té aquests significats:
* Vaudricourt (Pas-de-Calais), municipi francès a la regió de Nord – Pas-de-Calais.
* Vaudricourt (Somme), municipi francès a la regió de Picardia.
# Gurgy-le-Château

Gurgy-le-Château és un municipi francès, situat al departament de la Costa d'Or i a la regió de Borgonya - Franc Comtat. L'any 2007 tenia 51 habitants.

## Demografia
### Població

El 2007 la població de fet de Gurgy-le-Château era de 51 persones. Hi havia 20 famílies, de les quals 8 eren unipersonals (8 dones vivint soles i 8 dones vivint soles), 8 parelles sense fills i 4 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 57 habitatges, 27 eren l'habitatge principal de la família, 27 eren segones residències i 3 estaven desocupats. Tots els 57 habitatges eren cases. Dels 27 habitatges principals, 23 estaven ocupats pels seus propietaris, 2 estaven llogats i ocupats pels llogaters i 1 estava cedit a títol gratuït; 10 tenien quatre cambres i 16 en tenien cinc o més. 20 habitatges disposaven pel capbaix d'una plaça de pàrquing. A 14 habitatges hi havia un automòbil i a 7 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Gurgy-le-Château el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 4 | 85 a 89 | 0 |
| 0 | 80 a 84 | 8 |
| 0 | 75 a 79 | 0 |
| 0 | 70 a 74 | 0 |
| 12 | 65 a 69 | 8 |
| 4 | 60 a 64 | 0 |
| 4 | 55 a 59 | 0 |
| 0 | 50 a 54 | 4 |
| 0 | 45 a 49 | 0 |
| 0 | 40 a 44 | 0 |
| 4 | 35 a 39 | 0 |
| 4 | 30 a 34 | 4 |
| 0 | 25 a 29 | 0 |
| 4 | 20 a 24 | 0 |
| 0 | 15 a 19 | 0 |
| 0 | 10 a 14 | 0 |
| 0 | 5 a 9 | 0 |
| 0 | 0 a 4 | 0 |

## Economia

El 2007 la població en edat de treballar era de 20 persones, 12 eren actives i 8 eren inactives. Les 12 persones actives estaven ocupades(8 homes i 4 dones).. De les 8 persones inactives 4 estaven jubilades i 4 estaven classificades com a «altres inactius».

### Activitats econòmiques

Dels 2 establiments que hi havia el 2007, 1 era d'una empresa de fabricació d'altres productes industrials i 1 d'una empresa de serveis.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* Résumé statistique Fitxa resum de dades estadístiques de Gurgy-le-Château a l'INSEE.
* Évolution et structure de la population Fitxa amb el detall de dades de Gurgy-le-Château a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# HP

HP té els següents significats:
* Informàtica: sigles de l'empresa Hewlett-Packard.
* Literatura: inicials del personatge literari Harry Potter.
* Unitat de potència: en anglès Horse Power, vegeu Cavall de vapor.
# Valter Birsa

Valter Birsa (nascut al 7 d'agost de 1986) és un exfutbolista eslovè, que jugava com a extrem i va destacar especialment en equips de la Serie A. Va ser internacional amb Eslovènia.

## Trajectòria esportiva

Nascut a la ciutat de Šempeter pri Gorici, va passar la seva infància a Nova Gorica, a Eslovènia. La carrera de Birsa va començar a l'edat de 5 anys, quan va començar a jugar al Bilje NK, un petit club de futbol del llogaret de Bilje prop de Nova Gorica. Com que era un jugador talentós, va ser traslladat en breu al NK Primorje primer, i després al ND Gorica a l'edat de 17 anys. A la segona temporada ja era el segon millor davanter i un dels millors en la primera lliga eslovena, marcant 27 gols per al seu equip a casa. El 2006, va signar pel club francès Sochaux de la Ligue de Football Professionnel, Ligue 1. Va ser declarat el millor jugador eslovè el 2006 pel lloc web líder del futbol eslovè.
El 22 de gener de 2009 l'AJ Auxerre va tenir-lo com a cedit pel Sochaux fins al juny de 2009. El 29 de maig es va anunciar que havia l'Auxerre havia fet efectiva l'opció de compra.
El 2 de febrer de 2011 signa amb el Genoa un contracte per 4 anys, debutant com a nou jugador de la temporada 2011-2012 el 29 de setembre de 2011 contra l'Atalanta.

## Trajectòria internacional

També juga per a la selecció de futbol d'Eslovènia, i va ser el jugador més jove a tenir aquest honor amb l'edat de 18 anys. Va marcar el seu primer gol per a la selecció nacional el 9 de setembre de 2009 a un partit de classificació per la Copa del Món contra Polònia, partit que Eslovènia va guanyar 3-0.

### Gols internacionals

| # | Data | Estadi | Oponent | Marcador | Resultat | Competició |
| 1 | 9 de setembre de 2009 | Estadi Ljudski vrt, Maribor | Polònia | 3–0 | 3–0 | Fase de classificació - Copa del Món FIFA 2010 |
| 2 | 10 d'octubre de 2009 | Tehelné pole, Bratislava | Eslovàquia | 1–0 | 2–0 | Fase de classificació - Copa del Món FIFA 2010 |
| 3 | 18 de juny de 2010 | Estadi Ellis Park, Johannesburg, Sud-àfrica | Estats Units | 1–0 | 2–2 | Copa del Món FIFA 2010 |

## Palmarès
### ND Gorica

* Lliga eslovena: 2004–05, 2005–06
* Copa eslovena:2004–05

### FC Sochaux-Montbéliard

* Copa de França: 2006–07

## Referències

* ↑ «Genoa:Ufficiale l'acquisto di Valter Birsa» (en italià).

## Enllaços externs

* Player profile – NZS
* Player profile – LFP
* Career details at National Football Teams
# Valtiendas

Valtiendas és un municipi de la província de Segòvia, a la comunitat autònoma de Castella i Lleó.

## Administració

Llista d'alcaldes des de les eleccions democràtiques de 1979 :
| Període | Nom de l'alcalde/-essa | Partit polític | Data de possessió |
| 1979 - 1983 | Luis Francisco Martínez | | 19/04/1979 |
| 1983 - 1987 | | | 28/05/1983 |
| 1987 - 1991 | | | 30/06/1987 |
| 1991 - 1995 | | | 15/06/1991 |
| 1995 - 1999 | | | 17/06/1995 |
| 1999 - 2003 | | | 03/07/1999 |
| 2003 - 2007 | Monserrat Arranz Rodrigo | PP | 14/06/2003 |
| 2007 - 2011 | José Melero Esteban | PP | 16/06/2007 |
| 2011 - 2015 | José Melero Esteban | PP | 11/06/2011 |
| 2015 - 2019 | Manuel Pedro de Frutos Gordo | PP | 13/06/2015 |
| 2019 - 2023 | Manuel Pedro de Frutos Gordo | PP | 15/06/2019 |
| Des del 2023 | n/d | n/d | 17/06/2023 |

## Referències

* ↑ «Provincia de Segovia (España): Municipios & Localidades» (en castellà), 22-01-2021. [Consulta: 12 març 2021].
# Guzel (cràter)

Guzel és un cràter d'impacte en el planeta Venus de 7,3 km de diàmetre. Porta el nom d'un antropònim àrab, i el seu nom va ser aprovat per la Unió Astronòmica Internacional el 1997.

## Referències

* ↑ «Guzel». Gazetteer of Planetary Nomenclature. United States Geological Survey. [Consulta: 1r juliol 2017].

## Vegeu també

* Llista de cràters de Venus
# Variable BY Draconis

Una variable BY Draconis és una estrella variable de la seqüència principal dels darrers tipus espectrals, usualment K o M. Mostren variacions en la seva lluminositat deguda a la rotació de l'estrella aparellada amb taques estel·lars i altres activitats cromosfèriques. Totes aquestes fluctuacions produeixen fluctuacions del seu esclat de generalment menys de 0,5 magnitud en escales de temps equivalents al període de rotació de l'estrella, típicament des d'una fracció d'un dia a molts de mesos. Qualsevol estrella d'aquestes pot tenir també erupcions, que produeixen variacions addicionals del tipus UV Ceti.

## Referències

* ↑ Samus, N.N.; Durlevich, O.V.; et alii. Combined General Catalog of Variable Stars (GCVS4.2) (en anglès), 2004.
# HPET

Un HPET (High Precision Event Timer, anteriorment conegut com a Multimèdia Timer ) és un hardware de temps usat en ordinadors. Aquest sistema va ser desenvolupat per Intel i Microsoft.
Anteriorment els sistemes operatius no usaven el HPET i només corrien en maquinari que contingui que tenia menys temps d'execució.

## Característiques

El HPET no és pròpiament una característica del processador, sinó del chipset del motherboard. Aquest no afectarà en res el rendiment del teu sistema actual, més aviat milloraria una mica la compatibilitat d'aquest, ja que és freqüent que alguns nuclis modificats ho requereixin, i si el teu sistema pogués córrer el nucli original d'Apple, també seria un requisit. No obstant això, el més probable és que el teu sistema no el tingui activat, això significa que el nucli que estàs fent servir no ho necessita, i pots passar perfectament d'ell. A més és possible de tenir activat aquesta funció impedeixi el correcte funcionament d'alguns programes.

## Aplicació

El HPET produeix intervals periòdics en una resolució superior a la màxima del CRT i s'usa per sincronitzar fluxos multimèdia proporcionant una reproducció més fluida reduint la quantitat de càlculs per segon de la CPU.

## Compatibilitat

Els sistemes operatius creats abans del HPET no el poden utilitzar, només treballa en mothers amb un altre temps de procés. Els nous maquinari tenen la capacitat de poder utilitzar-lo.
Els sistemes que no poden utilitzar són Windows XP, Windows Server 2003, versions més antigues de Windows i Linux antics. Windows XP conté el driver per al HPET però no és funcional.
# Pela-cables

El pela-cables és una eina utilitzada al taller, que serveix per separar la funda de plàstic del coure en els cables elèctrics.
Consta de dues peces unides en el qual cadascuna té diferents osques on es col·loca el cable. Aquestes estan unides per un punt central, pel qual fa una funció de palanca i quan es tanca fa que la pressió seccioni la funda i la separi.
# Papaveràcies

Papaveràcia, Papaveràcies o Papaveraceae és una família de plantes amb flors de l'ordre de les ranunculals.
Es tracta d'una família de distribució cosmopolita que es troba en climes temperats i subtropicals. La majoria són plantes herbàcies, però unes poques són arbustives o petits arbres, i presenten làtex. Quasi totes aquestes plantes contenen alcaloides. La família té espècies que són font de l'opi i el seu conreu o és il·legal o està estrictament controlat per la llei.
La rosella marina és una espècie que es troba de manera natural als Països Catalans. Moltes espècies es conreen en jardineria per les flors espectaculars que produeixen, com la Eschscholtzia californica, la flor de l'Estat de Califòrnia.

## Gèneres

(Papaveraceae sensu stricto:)
* Arctomecon
* Argemone :
* Bocconia
* Canbya
* Chelidonium
* Dendromecon :
* Dicranostigma
* Eomecon
* Eschscholzia
* Glaucium
* Hunnemannia :
* Hylomecon
* Hypecoum
* Macleaya :
* Meconella
* Meconopsis :
* Papaver
* Platystemon :
* Platystigma
* Roemeria
* Romneya
* Sanguinaria :
* Stylomecon
* Stylophorum

## Vegeu també

* Sarcocapnos
# Frontera entre Algèria i el Sàhara Occidental

La frontera entre Algèria i el Sàhara Occidental separa l'Algèria i el territori reivindicat per la República Àrab Sahrauí Democràtica. Té una extensió de 42 km i segueix una línia nord-sud situada per 8° 40' oest.
El Sàhara occidental fou ocupat pel Marroc en 1976, encara que una porció del territori (al voltant del 20 %) és controlada pel Front Polisario.

## Enllaços externs

* (anglès) International Boundary Study, No. 84 – July 30, 1968: Algeria – Western Sahara (Spanish Sahara), The Geographer, Office of the Geographer, Bureau of Intelligence and Research, États-Unis Arxivat de febrer 18, 2012, a Wayback Machine.
# Edward Stone

«Edward Stone» té aquests significats:
* Edward Stone (beisbol) (1909–1983), jugador de beisbol de la lliga negra nord-americana
* Edward Stone (filòsof natural) (1702–1768), clergue anglès i descobridor de l'ingredient actiu de l'aspirina
* Edward James Stone (1831–1897), astrònom britànic, president de la Royal Astronomical Society 1882–1884
* Edward Albert Stone (1844–1920), jutge australià, cap de justícia a Austràlia Occidental
* Edward Giles Stone (1873–1947), enginyer australià que treballa amb formigó armat i fabricació de ciment
* Edward Durell Stone (1902–1978), arquitecte modernista nord-americà
* Edward C. Stone o Ed Stone (nascut el 1936), astrònom nord-americà
* Edward R. Stone (mort el 2012), nedador i bussejador nord-americà, després pedagog
* Edward Daniel Stone (1832–1916), diaca, estudiós clàssic i mestre d'escola a l'Eton College
* Edward Durell Stone Jr. (1932–2009), arquitecte paisatgista nord-americà
# La Farinera (Móra d'Ebre)

La Farinera és una construcció inclosa a l'Inventari del Patrimoni Arquitectònic de Catalunya al nucli urbà de la població de Móra d'Ebre (Ribera d'Ebre), al bell mig del terme i delimitada per les places de la Democràcia i Llanterna, i el carrer de Miquel Rojals. Actualment està en desús i es projecta construir una zona residencial en aquesta zona que potser afectarà l'immoble.
Edifici bastit en maons. de planta més o menys rectangular amb jardí, format per diversos cossos adossats. Presenta les cobertes de dues vessants de teula i està distribuït en planta baixa, pis i golfes. Majoritàriament, les obertures són rectangulars. A la planta baixa hi ha finestrals allargats, al pis finestres balconeres i a les golfes, petites finestres. La façana principal presenta una tribuna al pis coberta amb teulada de tres vessants i sostinguda per grans mènsules ornamentades. Presenta tres grans obertures rectangulars delimitades per una barana correguda de ferro. La façana està rematada per un gran arc de mig punt central i un voladís sostingut per mènsules decorades. Adossat en perpendicular a la façana principal destaca el portal d'accés al jardí. És d'arc de mig punt amb les impostes motllurades i està emmarcat per dues pilastres rematades amb capitells, que sostenen un timpà triangular motllurat.
La revista d'informació Cultural La Riuada de Móra d'Ebre va dedicar al seu número 20 l'espai anomenat el Racó de Móra a "La Farinera":
| « | "Fou projectada per l'estudi de Domènech i Muntaner, exactament per Pere Domènech i Roura, fill del conegut arquitecte modernista Lluís Domènech i Montaner. Pere Domènech va néixer a Barcelona el 1881 i morí a Lleida el 1962. Fou catedràtic de l'Escola d'arquitectura de Barcelona. Arquitecte director de l'Exposició Internacional de Barcelona a l'any 1929, fou coautor del Palau Nacional i de l'estadi de Montjuïc, dins un ampul·lós monumentalisme. L'aparellador va ser Aniceto Moreno Garcia. La construcció de l'edifici va ser encarregada per Josep Gibert Llenas per a la instal·lació d'una fàbrica d'elaboració de farina —d'aquí el nom de La Farinera– i la casa particular. La llicència d'obres li va ser concedida el 30 de novembre de 1951, essent alcalde de Móra d'Ebre Juan Solé Cardona. La fàbrica de farina va haver de tancar a final dels anys 60 i va ser adquirida per Frederic Giménez Mestre que l'any 1979 hi instal·là una fàbrica de taüts, que ha funcionat fins als nostres dies. Avui és una comercial del producte." | » |
Josep Gibert Llenas era el pare de Josep Gibert Clols.

## Referències

* 1 2 3 4 5 6 7 «La Farinera». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 1r setembre 2015].

## Enllaços externs

* «La Farinera». Mapa de recursos culturals. Diputació de Tarragona.
# L'amor ho pot tot

L'amor ho pot tot (títol original en anglès: I Hate Valentine's Day) és una pel·lícula de comèdia romàntica de 2009 escrita i dirigida per Nia Vardalos. La pel·lícula protagonitzada per Vardalos i John Corbett, els quals havien actuat prèviament junts a l'obra d'èxit de Vardalos de 2002, My Big Fat Greek Wedding. La pel·lícula es va estrenar el 3 de juliol de 2009 per IFC Films. El 3 d'agost de 2019 es va estrenar el doblatge en català a TV3.

## Trama

La florista Genevieve Gernier (Vardalos) creu que la millor manera d'aconseguir la plenitud romàntica és mai anar a més de cinc cites amb el mateix home. Es veu obligada a reavaluar la seva filosofia quan coneix a Greg Gatlin (Corbett), un restaurador que es trasllada al seu barri.

## Repartiment

* Nia Vardalos com a Genevieve Gernier
* John Corbett com a Greg Gatlin
* Stephen Guarino com a Bill
* Amir Arison com a Bob
* Zoe Kazan com a Tammy Greenwood
* Gary Wilmes com a Cal
* Mike Starr com a John
* Jason Mantzoukas com a Brian Blowdell
* Judah Friedlander com a Dan O'Finn
* Rachel Dratch com a Kathy Jeemy
* Jay O. Sanders com a Tim the Delivery Guy
* Lynda Gravatt com a Rose
* Suzanne Shepherd com a Edie

## Recepció

L'amor ho pot tot es va estrenar als Estats Units el 3 de juliol de 2009 a tres teatres. La pel·lícula va obtenir 5.009 dòlars al cap de setmana d'estrena, una mitjana per pantalla de 1.670 dòlars. Va recaudar 3.510.643 dòlars l'1 de juliol de 2013.
Les crítiques d'aquesta pel·lícula van ser desfavorables. Basat en vint-i-un comentaris recopilats a Rotten Tomatoes, la pel·lícula va rebre un 16% de valoració positiva.
Un altre agregador de revisions, Metacritic, va donar a la pel·lícula una puntuació mitjana de 17 sobre 100, basat en tretze ressenyes. Se situa entre les dues-centes pel·lícules més rellevants del lloc web amb les pitjors crítiques de tots els temps.
Després de l'èxit d'aquesta cinta, Nia es va atrevir amb la sèrie My Big Fat Greek Wedding per a la CBS, però va suposar un gran fracàs. L'amor ho pot tot es converteix en una altra de les pel·lícules que dirigeix, escriu i protagonitza, envoltant-se de la col·laboració de joves actors poc coneguts com a Zoe Kazan (No és tan fàcil) o Stephen Guarino (BearCity). Tot i que la directora va triar novament a John Corbett com a parella protagonista, igual que per a "My Big Fat Greek Wedding", no es va repetir l'èxit de taquilla. A Espanya no va arribar ni als 300 euros de recaptació, convertint la producció en un autèntic desastre comercial.

## Referències

* ↑ «L'amor ho pot tot». ésAdir. [Consulta: 11 febrer 2022].
* ↑ I Hate Valentine's Day a Box Office Mojo (anglès)
* ↑ «Highest and Lowest Movie Metascores». Metacritic.com. CBS Interactive Inc., 2014. Arxivat de l'original el 2010-02-14. [Consulta: 2 agost 2020].
* ↑ «L'amor ho pot tot (2009) Película - PLAY Cine» (en castellà), 30-03-2017. [Consulta: 4 agost 2020].
# Museu de la Mar

«Museu de la Mar» té aquests significats:
* Museu de la Mar (Port de Sóller). Museu marítim situat a Port de Sóller (Mallorca)
* Museu de la Mar (Peníscola). Museu marítim situat a Peníscola (Baix Maestrat, País Valencià)
# La Trinitat (Prunet i Bellpuig)

La Trinitat és un poble de la comuna rossellonesa de Prunet i Bellpuig, als Aspres (Catalunya del Nord). De població disseminada, se centra a l'església del mateix nom, antigament Sant Pere de la Serra, i l'edifici que acull la Casa del Comú, antigues dependències de l'església, a 676 metres d'altitud.
Està situat en el sector sud-occidental del terme comunal, enlairat dalt d'una carena. Es tracta d'una parròquia d'hàbitat dispers, sense nucli urbà.

## Referències

* ↑ «El poble de la Trinitat en els ortofotomapes de l'IGN». Arxivat de l'original el 2016-08-13. [Consulta: 12 juliol 2016].
# La Veu Punxaguda

La veu punxaguda («La veu punxeguda», en català normatiu) va ser una revista mensual, òrgan oficial de la Companyia Belluguet, que es publicà entre 1922 i 1928.
De format quartilla, el dibuix de la capçalera era de Lluís Masriera i es distribuïa per subscripció. La revista contenia les informacions relatives a l'agrupació teatral: textos, imatges o il·lustracions, la marxa dels assajos i les pròximes estrenes, les celebracions dels premis i dels aniversaris de les representacions, les reformes de la sala teatral o els esdeveniments familiars També reproduïa en fulletó alguns dels textos teatrals representats o de les conferències pronunciades pel seu director, i publicava les col·laboracions dels seus redactors, que sovint signaven amb un pseudònim inspirat en la literatura grega, convenientment deformat.

## L'equip de redacció i les seccions

La redacció estava formada per Lluís Masriera, director honorari, que habitualment firmava com el Noi de Llavaneres; Antoni Campins (Teofrasto) com a director de la revista; Joan Masriera (Filamon), cap de redactors, entre els quals figuren Xavier Campins (Pericles), Carme Garriga (Corina), Montserrat Garriga (Penélope), i també Writas (després El verd), Llasbert, Fureta, Pocasal, Pokakosa, Celimena, Ànima de Canti... Les diverses seccions eren: Assajos de renovació teatral (Cartes als Belluguets): el temps i l'ambient, l'escenografia i altres qüestions de formació teatral, Articles comprimits de ‘Divulgació literària’, Notes belluguetes, Punxades –amb informacions succintes i algunes concessions a l'humor...

## Període de publicació

La revista es publicà a Barcelona des del 19 de febrer de 1922 fins a l'octubre de 1924, en què va passar a editar-se a Llavaneres, almenys fins al desembre de 1928, i donà més d'una setantena de números. Malgrat que la periodicitat de la revista era mensual, de vegades alguns números aplegaven dos o tres mesos. Esplai, la publicació que al llarg de 1928 li havia fet de suplement trimestral, la substituí com a òrgan de la Companyia Belluguet.

## Referències

* 1 2 Gallèn, Enric «Notes per a un estudi de la Companyia Belluguet (1921-1936)». Els Marges: revista de llengua i literatura, núm 16, 1979, pàg. 104-115.
* 1 2 «Pòrtic». La veu punxaguda, núm 1, 01-02-1922, pàg. 1.
* ↑ La veu punxaguda, núm 3, 4, 5 i 6, abril, maig, juny i juliol 1922.
* ↑ La veu punxaguda, núm 34, 01-11-1924.
* ↑ Torrent, Joan; Tasis i Marca, Rafael. Història de la premsa catalana. Vol. I. Editorial Bruguera, 1966, p. 83.